Αγαπητέ πληροφορητή, αγαπητή πληροφορήτρια,

Το Εθνικό και Καποδιστριακό Πανεπιστήμιο Αθηνών (Ε.Κ.Π.Α.) επιθυμεί τη συνεργασία με εσάς, τους πληροφορητές για τη διάδοση της γνώσης, που σχετίζεται με τον λαϊκό πολιτισμό καθώς και τη διάχυσή της σε πανεπιστημιακό επίπεδο.

Ειδικότερα, το Λαογραφικό Μουσείο και Αρχείο (Λ.Μ.Α.) του Τμήματος Φιλολογίας, θέλοντας να συμβάλει στη διάσωση της ζωντανής μνήμης των εκφάνσεων του λαϊκού μας πολιτισμού, έχει δημιουργήσει ήδη από το 1965 συλλογή 4.000 χειρογράφων λαογραφικού υλικού καθώς και συλλογή 1.000 περίπου αντικειμένων λαογραφικού ενδιαφέροντος, από όλες τις περιοχές της Ελλάδας, της Κύπρου και της ελληνικής διασποράς. Σκοπός της συλλογής είναι να διασωθούν για τις μελλοντικές γενεές σημαντικές πτυχές του λαϊκού πολιτισμού και της τοπικής ιστορίας και να μπορούν να είναι διαθέσιμες στο ευρύτερο κοινό για ερευνητικούς και εκπαιδευτικούς σκοπούς. Εκτιμώντας την ιστορική αξία της εμπειρίας και της μαρτυρίας σας, σας παρακαλούμε να παραχωρήσετε στο Αρχείο μας την άδεια να διατηρεί, να συντηρεί και να διαθέτει για εκπαιδευτικούς και επιστημονικούς σκοπούς το πληροφοριακό αυτό υλικό, υπογράφοντας την παρακάτω βεβαίωση παραχώρησής του στο Λαογραφικό Μουσείο και Αρχείο.

**Οι διδάσκουσες/ ο διδάσκων Λαογραφία**,

Μαριάνθη Καπλάνογλου, αν. καθ. Ε.Κ.Π.Α.

Βασιλική Χρυσανθοπούλου, επίκ. καθ. Ε.Κ.Π.Α.

Γιώργος Κούζας, επίκ. καθ. Ε.Κ.Π.Α.

**ΒΕΒΑΙΩΣΗ ΠΑΡΑΧΩΡΗΣΗΣ ΥΛΙΚΟΥ ΣΤΟ ΛΑΟΓΡΑΦΙΚΟ ΜΟΥΣΕΙΟ**

**ΚΑΙ ΑΡΧΕΙΟ Ε.Κ.Π.Α.**

**ΑΠΟ ΠΛΗΡΟΦΟΡΗΤΗ/ ΑΦΗΓΗΤΗ**

Διά του παρόντος παραχωρώ στο Λαογραφικό Μουσείο και Αρχείο (Λ.Μ.Α.) του Τμήματος Φιλολογίας του Εθνικού και Καποδιστριακού Πανεπιστημίου Αθηνών (Ε.Κ.Π.Α.) την καταγεγραμμένη/ ηχογραφημένη/ βιντεοσκοπημένη μαρτυρία μου και τα συνοδευτικά της τεκμήρια. Το Αρχείο μπορεί να χρησιμοποιήσει το υλικό για ερευνητικούς και εκπαιδευτικούς σκοπούς, σε έντυπες και ηλεκτρονικές δημοσιεύσεις (συμπεριλαμβανομένων και δημοσιεύσεων σε CD και στο Διαδίκτυο), σε συνέδρια, διαλέξεις και σε μουσειακές εκθέσεις.

Περιορισμοί

□ Επιθυμώ να διασφαλιστεί η ανωνυμία μου

□ Δεν επιτρέπω τη χρήση της συνέντευξής μου, πέραν της κατάθεσής στο ΛΜΑ

□ Άλλο

Όνομα του αφηγητή/πληροφορητή

Διεύθυνση και τηλ. του αφηγητή/πληροφορητή

Ημερομηνία

Υπογραφή

Κατατίθεται στο Λαογραφικό Μουσείο και Αρχείο του Τμήματος Φιλολογίας του Ε.Κ.Π.Α. με τη φροντίδα του φοιτητή/της φοιτήτριας

Όνομα

Ημερομηνία

Υπογραφή